የቀርከሃ ተክል ለማኅበረሰቡ አግልግሎት እንዲያስገኝ ታሳቢ ያደረጉ የጥናት እና ምርምር ሥራዎች መጠናቀቃቸውን የአዴት የግብርና ምርምር ማዕከል አስታወቀ፡፡
የቀርከሃ ተክል ከ1 ሺህ 500 በላይ አግልግሎቶችን መስጠት የሚችል በመሆኑ መንግሥት ለወጣቶች የሥራ ዕድል ፈጠራ ሊጠቀምበት እንደሚገባ የአዴት ግብርና ምርምር ማዕከል አስታውቋል፡፡ ነገር ግን ቀርከሃ በኢትዮጵያ በዘመናዊ መንገድ ጥቅም ላይ እየዋለ አይደለም፡፡ህንድ፣ ቻይና፣ ጃፓን እና ሌሎች ሀገራት የቀርከሃ ተክልን በአግባቡ ጥቅም ላይ በማዋል ይታወቃሉ፡፡ እነዚህ ሀገራት ቀርከሃን በመጠቀም የተለያዩ ቁሳቁሶችን ይሠራሉ፤ ለመድኃኒት ቅመማም ይጠቀሙታል፡፡ ከዚህም አልፈው ዘመን ተሸጋሪ ድልድዮችን እንደሠሩበት መረጃዎች ያሳያሉ፤ ለምግብነት የሚውል ዝርያም አለው፡፡